smcproject/ml-wiki-sentences huggingface dataset:
എന്നാൽ 2001 സെപ്റ്റംബർ 11-ന് അമേരിക്കയിൽ നടന്ന ഭീകരാക്രമണത്തിന് ഉത്തരവാദിയെന്ന് ആരോപിക്കപ്പെട്ട ഒസാമ ബിൻ ലാദനെ വിട്ടുകിട്ടുന്നതിന് അമേരിക്കയുടെ നേതൃത്വത്തിലുള്ള പാശ്ചാത്യസേന താലിബാനെതിരെ സൈനികനടപടി ആരംഭിച്ചതോടെ, അവർ വടക്കൻ സഖ്യത്തെ കൂട്ടുപിടിച്ചു.
അങ്ങനെ വടക്കൻ സഖ്യത്തിന് അമേരിക്കയുടേയും ബ്രിട്ടന്റേയും സൈനികസഹായങ്ങൾ ലഭിച്ചു.
പാശ്ചാത്യസൈനികസഹായത്തോടെ വടക്കൻ സഖ്യം കൂടുതൽ ശക്തിപ്രാപിച്ചു.
താലിബാൻ നിയന്ത്രിത പ്രദേശങ്ങൾ‌ അധീനതയിലാക്കുന്നു
2001 ഒക്ടോബർ മാസം തുടക്കം, അമേരിക്കൻ-ബ്രിട്ടീഷ് സമ്യുക്തസേന, താലിബാൻ കേന്ദ്രങ്ങൾക്കുനേരെ ശക്തമായ ബോബാക്രമണം തുടങ്ങിയിരുന്നു.
നവംബർ 9-ന് വടക്കൻ സഖ്യം, മസാർ-ഇ ശരീഫിന്റെ നിയന്ത്രണം കൈക്കലാക്കി.
തുടർന്ന് ഇവർ രാജ്യത്തിന്റെ വടക്കുഭാഗത്തിന്റെ മുഴുവൻ നിയന്ത്രണമേറ്റെടുത്തു.
പടിഞ്ഞാറ്‌ ഹെറാത്ത് , നവംബർ 12-നും, തലസ്ഥാനമായ കാബൂൾ , നവംബർ 13-നും, വടക്കൻ സഖ്യത്തിന്റെ നിയന്ത്രണത്തിലായി.
നവംബർ 14-ന് പാകിസ്താൻ അതിർത്തിയിലുള്ള ജലാലാബാദും വടക്കൻ സഖ്യത്തിന്റെ നിയന്ത്രണത്തിലായി.
വടക്കുഭാഗത്ത് താലിബാന്റെ നിയന്ത്രണത്തിൽ അവശേഷിച്ചിരുന്ന ഒരേയൊരു പട്ടണമായ ഖുണ്ടുസ് , നവംബർ 26-ന് പിടിച്ചെടുത്തു.
താലിബാന്റെ നിയന്ത്രണത്തിൽ പിന്നീടുണ്ടായ ഒരേയൊരു പ്രധാന പട്ടണം കന്ദഹാർ ആയിരുന്നു.
2001 ഡിസംബർ 7-ന് ഈ പട്ടണവും താലിബാനിൽ നിന്നും വടക്കൻ സഖ്യം പിടിച്ചെടുത്തു.
കന്ദഹാറിന്റെ പതനത്തിനു മുൻപേ തന്നെ മുല്ല ഒമർ അടക്കമുള്ള താലിബാൻ നേതാക്കൾ പാകിസ്താനിലേക്ക് രക്ഷപ്പെട്ടു.
ഒസാമ ബിൻ ലാദനും അയാളുടെ അടുത്ത അനുയായികളും ഇതോടൊപ്പം പാകിസ്താനിലേക്ക് രക്ഷപ്പെട്ടു എന്നാണ് കരുതുന്നതെങ്കിലും പാകിസ്താനി അധികൃതർ ഇത് നിഷേധിച്ചിരുന്നു.
താലിബാന്റെ പതനത്തിനു ശേഷം, 2001 ഡീസംബറിൽ, ജർമ്മനിയിലെ ബേണിനടുത്തുള്ള പീറ്റേഴ്സ്ബർഗിൽ അഫ്ഗാനിസ്താനിലേയും വിദേശരാജ്യങ്ങളിലേയും നേതാക്കൾ ഒരു സമ്മേളനം നടത്തി.
ഇതനുസരിച്ച് ഹമീദ് കർസായിയെ അഫ്ഗാനിസ്താന്റെ ഇടക്കാല പ്രസിഡണ്ട് പദവി ഏറ്റെടുക്കാൻ ചുമതലപ്പെടുത്തി.
വടക്കൻ സഖ്യം ഈ ധാരണ അംഗീകരിക്കുകയും സഖ്യത്തിലെ നിരവധി നേതാക്കൾ‌ പുതിയ സർക്കാറിൽ പ്രധാന സ്ഥാനങ്ങൾ വഹിക്കുകയും ചെയ്തു.
2004-ലെ തിരഞ്ഞെടുപ്പിൽ ഹമീദ് കർസായി പ്രസിഡണ്ടായി തിരഞ്ഞെടുക്കപ്പെട്ടപ്പോൾ, വടക്കൻ സഖ്യത്തിന്റെ മുൻ നേതാവായ അഹ്മദ് ഷാ മസൂദിന്റെ ഇളയ സഹോദരനായ അഹ്മദ് സിയ മസൂദിനെയാണ് വൈസ് പ്രസിഡണ്ടായി നിർദ്ദേശിച്ചത്.
ഇന്ന് വടക്കൻ സഖ്യത്തിലെ പ്രമുഖ നേതാക്കളെല്ലാം, ബുർഹാനുദ്ദീൻ റബ്ബാനി നയിക്കുന്ന യുണൈറ്റഡ് നാഷണൽ ഫ്രണ്ട് എന്ന കക്ഷിയിലാണ് പ്രവർത്തിക്കുന്നത്.
ഈ കക്ഷി, പ്രസിഡണ്ട് ഹമീദ് കർസായിയുടെ ഔപചാരിക പ്രതിപക്ഷമായി വർത്തിക്കുന്നു.
ജെകെവി ഇംഗ്ലീഷ് വിലാസം https://ml.wikipedia.org/wiki/JKV
മലയാളത്തിലെ ചെറുകഥാകൃത്തും പത്രപ്രവർത്തകനുമായിരുന്നു ജെ.കെ.വി .
എന്ന തൂലികാനാമത്തിൽ അറിയപ്പെട്ടിരുന്ന ജോസഫ് കെ.വി. ജീവിതരേഖ
കോട്ടയം ജില്ലയിൽ പാലായിലെ കടനാട്‌ പഞ്ചായത്തിൽ കർഷകദമ്പതികൾ ആയ ചുമ്മാർ  വർക്കിയുടെയും ത്രേസിയായുടെയും മകനായി 1930 ഒക്ടോബർ ഒന്നിനാണ് ജെ.കെ.വി. ജനിച്ചത്.
ജോസഫ് കാഞ്ഞിരത്തിങ്കൽ വർക്കി എന്നായിരുന്നു മുഴുവൻ പേര്.
തേവര സേക്രഡ് ഹാർട്ട് കോളജിൽ നിന്ന് ബിരുദവും മൈസൂർ യൂണിവേഴ്സിറ്റിയിൽ നിന്ന് ബിരുദാനന്തര ബിരുദവും നേടിയ ശേഷം അദ്ദേഹം കൽക്കട്ടയിൽ നിന്ന് നിയമവും ജേണലിസവും പഠിച്ചു.
ദി സ്റ്റേറ്റ്സ്മാൻ പത്രത്തിൽ സ്പോർട്സ് റിപ്പോർട്ടർ ആയി ജോലി നോക്കവേ മാതൃഭൂമി ആഴ്ചപ്പതിപ്പിലാണ് ആദ്യ കഥ പ്രസിദ്ധീകരിക്കപ്പെട്ടത്.
കൽക്കട്ടയിലെ ഔദ്യോഗിക ജീവിതത്തിനു ശേഷം പാലായിലെ സെന്റ് ജോസഫ്‌സ് കോളജിൽ ഇംഗ്ലീഷ് അധ്യാപകനായി ചേർന്ന അദ്ദേഹം പന്ത്രണ്ടു നോവലുകളും ഇരുനൂറോളം ചെറുകഥകളും ധാരാളം ലേഖനങ്ങളും എഴുതി.
മാതൃഭൂമി, കലാകൗമുദി , മലയാളനാട് , കുങ്കുമം , ചിത്രകാർത്തിക, ദീപിക , മലയാള മനോരമ എന്നിവയിൽ ജെ.കെ.വി.യുടെ കൃതികൾ പ്രസിദ്ധീകരിക്കപ്പെട്ടിട്ടുണ്ട്.
Adventures of an Elephant Hunter എന്ന ഇംഗ്ലീഷ് ഗ്രന്ഥവും അദ്ദേഹം രചിച്ചു.
ജെ.കെ.വി.യുടെ അഷ്ടമംഗല്യം എന്ന കഥ ചലച്ചിത്രമായിട്ടുണ്ട്.
ഡിസി ബുക്‌സ് സംഘടിപ്പിച്ച നോവൽ കാർണിവലിൽ വിദേശ പശ്ചാത്തലത്തിൽ എഴുതപ്പെട്ട മികച്ച മലയാളം നോവലായി അദ്ദേഹത്തിന്റെ ഹംസഗാനം തെരഞ്ഞെടുക്കപ്പെട്ടിരുന്നു.
ലേഖകൻ, പത്രപ്രവർത്തകൻ, അധ്യാപകൻ എന്നീ നിലകളിൽ ജെ.കെ.വി. അറിയപ്പെട്ടിരുന്നു.
അദ്ദേഹത്തിന്റെ ജഡത്തിന്റെ പരിമിതികൾ എന്ന കൃതിയെ മലയാളത്തിലെ മികച്ച പത്തു കഥകളിൽ ഒന്ന് എന്നാണു പ്രശസ്ത എഴുത്തുകാരൻ പോൾ സക്കറിയ വിശേഷിപ്പിച്ചത്.
സാഹിത്യരംഗത്ത് ഏറെ പ്രവർത്തിക്കുകയും വേണ്ടത്ര അംഗീകരിക്കപ്പെടാതെ കഥാവശേഷനാവുകയും ചെയ്ത വ്യക്തിയാണ് ജെകെവി എന്ന് സി രാധാകൃഷ്ണൻ അഭിപ്രായപ്പെട്ടിട്ടുണ്ട്.
1999 ജൂൺ 1999 ജൂൺ 10 ന് ചങ്ങനാശ്ശേരിയിൽവെച്ച് അന്തരിച്ചു.
കൃതികൾ ധ്യാനത്തിന്റെ അരുവിയിൽ (നോവൽ) ഭക്ഷ്യക്ഷാമം (നോവൽ) വലിച്ചാൽ നീളുന്ന പ്രതിഭാസം (നോവൽ) ഇവിടെയും അവിടെയും അപ്പുറവും (നോവൽ) ചെന്നു കണ്ടു കീഴടക്കി (നോവൽ) സെക്സുണ്ട് സ്റ്റണ്ട് ഉണ്ട് (നോവൽ) ആഴമില്ലാത്ത മണ്ണിൽ (നോവൽ) നിന്നവരും വന്നവരും (നോവൽ) മനം പോലെ മംഗല്യം (നോവൽ) മാമഹാഭാരതം (നോവൽ) ഹംസഗാനം (നോവൽ) സഹാറയുടെ വിലാപം (ചെറുകഥാസമാഹാരം) നൂറു വർഷം നൂറു കഥ തെരഞ്ഞെടുത്ത കഥകൾ ജെകെവി കഥകൾ ഒന്നാം ഭാഗം ജെകെവി കഥകൾ രണ്ടാം ഭാഗം കഥ ജെകെവി ചലച്ചിത്രം അഷ്ടമംഗല്യം (കഥ) ജെകെവി അവാർഡ്
മലയാളത്തിലെ മികച്ച സാഹിത്യരചനകൾക്ക്  ജെ.കെ.വി. അവാർഡ് നൽകിവരുന്നുണ്ട്.
ജോസ് പനച്ചിപ്പുറം, വിജയലക്ഷ്മി , എം.കെ. മുനീർ , ബാബു കുഴിമറ്റം , എബ്രഹാം മാത്യു, പ്രഭാവർമ്മ ,  പി കെ പാറക്കടവ് എന്നിവർ ഈ   പുരസ്കാരം നേടിയിട്ടുണ്ട്.
ജയറാം അഭിനയിച്ച ചലച്ചിത്രങ്ങൾ ജയറാം
മലയാളചലച്ചിത്രരംഗത്തെ നായകനടൻമാരിൽ ഒരാളാണ് ജയറാം ( ജയറാം സുബ്രഹ്മണ്യൻ ).
മലയാളത്തിനു പുറമേ തമിഴ് , തെലുങ്ക് , കന്നഡ ചലച്ചിത്രങ്ങളിലും ജയറാം അഭിനയിച്ചിട്ടുണ്ട്.
ആനന്ദ് 1997 പത്തിനി രഘുപതി പെരിയ ഇടത്തു മാപ്പിളൈ ഗോപാലകൃഷ്ണൻ 1998 നാം ഇരുവർ നമ്മുക്ക് ഇരുവർ പൂജയുടെ അമ്മാവൻ	(അതിഥി രൂപം) 2000 തെനാലി ഡോ.കൈലാഷ് 2002 പഞ്ചതന്തിരം അയ്യപ്പൻ നായർ നൈന അണ്ണാമലൈയും പശുപതിയും (ഇരട്ട വേഷം) 2003 ജൂലി ഗണപതി തെങ്കാശി ബാലകുമാരൻ പാറായി ജയറാം	(വിപുലീകരിച്ച അതിഥി രൂപം) നള ദമയന്തി സ്വയം(അതിഥി രൂപം) 2006 പരമശിവൻ അയ്യപ്പൻ നായർ 2008 പിരിവം ശാന്തിപ്പോം ഡോക്ടർ പഞ്ചാമൃതം മാരീശൻ ഏഗൻ ആൽബർട്ട് അടിയ പാഠം സരോജ എസിപി രവിചന്ദ്രൻ ധാം ധൂം രാഘവൻ നമ്പ്യാർ 2010 കൊല കൊലയ മുന്ദിർകാ മാതൃഭൂതം 2011 പൊന്നർ ശങ്കർ നെല്ലിയൻ കോടൻ സബാഷ് ശരിയാണ പൊട്ടി ജെ.ആർ 2012 തുപ്പാക്കി വി. രവിചന്ദ്രൻ 2015 തുണൈ മുദൽവർ ചിന്നപാണ്ടി ഉത്തമ വില്ലൻ ജേക്കബ് സക്കറിയ 2018 ഭാഗമതി ഈശ്വർ പ്രസാദ് പാർട്ടി രാജശേഖര പാണ്ഡ്യൻ ("ആർഎസ്പി"), കാസിനോ കിംഗ്പിൻ	(റിലീസ് ചെയ്യാത്തത്) 2020 പുത്തം പുതു കാലായി രാജീവ് പത്മനാഭൻ (സെഗ്മെൻ്റ് ഇളമൈ ഇധോ ഇധോ) 2022 പൊന്നിയിൻ സെൽവൻ: I ആഴ്വാർകാടിയൻ നമ്പി 2023 പൊന്നിയിൻ സെൽവൻ: II ആഴ്വാർകാടിയൻ നമ്പി 2024 ദി ഗ്രേറ്റസ്റ്റ് ഓഫ് ഓൾ ടൈം നസീർ തെലുങ്ക് ചലച്ചിത്രങ്ങൾ വർഷം ചിത്രം കഥാപാത്രം 2018 ഭാഗമതി ഈശ്വർ പ്രസാദ് 2020 അല വൈകുണ്ഠപുരമുലൂ രാമചന്ദ്ര 2022 രാധേ ശ്യാം കപ്പൽ ക്യാപ്റ്റൻ (അതിഥി വേഷം) ധമാക്ക ജെ.പി 2023 രാവണാസുരൻ എസിപി ഹനുമന്ത് റാവു കുശി തോമസ് ഹായ് നാനാ വർഷയുടെയും നേഹയുടെയും അച്ഛൻ 2024 ഗുണ്ടൂർ കാരം "റോയൽ" സത്യം / ഭോഗിനേനി സത്യനാരായണ 2025 ഗെയിം ചേഞ്ചർ ബോബിലി മുനിമാണിക്യം മറ്റ് ഭാഷകളിലെ ചലച്ചിത്രങ്ങൾ വർഷം ചിത്രം കഥാപാത്രം ഭാഷ 2022 രാധേ ശ്യാം കപ്പൽ ക്യാപ്റ്റൻ (അതിഥി വേഷം) ഹിന്ദി 2023 ഗോസ്റ് എസിപി ചെങ്കപ്പ കന്നഡ റഫറൻസ് ↑ https://www.mathrubhumi.com/movies-music/news/jayaram-actor-movies-ups-and-downs-cinema-malayalam-padmarajan-rajasenan-sathyan-athikkad-1.2891849
ജോൺ പെന്നിക്വിക്ക് ഇംഗ്ലീഷ് വിലാസം https://ml.wikipedia.org/wiki/John_Pennycuick ജോൺ പെന്നിക്വിക്ക്
കേണൽ ജോൺ പെന്നിക്വിക്ക് ബ്രിട്ടണിലെ ഒരു പ്രശസ്തനായ എഞ്ചിനീയറും ക്യാപ്റ്റനുമായിരുന്നു .
മുല്ലപ്പെരിയാർ അണക്കെട്ട് നിർമ്മാണത്തിൽ ഇദ്ദേഹം സുപ്രധാന പങ്കുവഹിച്ചിട്ടുണ്ട് .
1841 നവംബർ 15ന് ജനിച്ചു .
ആഡിസ്കോമ്പിലെ ഒരു മിലിട്ടറി കോളേജിൽ പഠനം നടത്തി .1858ൽ റോയൽ എഞ്ചിനീയറിൽ ജോലി നേടി .1860 നവംബർ 11ന് ഇന്ത്യയിലെത്തി .1870ൽ മിലിട്ടറി സേനയുടെ നേതാവായി.
1882ൽ മുല്ലപ്പെരിയാർ ഡാം നിർമ്മാണത്തിന് ചീഫ് എഞ്ചിനീയറായി മേൽനോട്ടം ഏറ്റെടുത്തു.
1893-ൽ മദ്രാസ് ലെജിസ്ലേറ്റീവ് അസംബ്ലിയിലേക്ക് നോമിനേറ്റ് ചെയ്യപ്പെട്ട അദ്ദേഹത്തിന് 1895ൽ ഓർഡർ ഓഫ് ദി സ്റ്റാർ ഓഫ് ഇന്ത്യ എന്ന ബഹുമതിനല്കി ബ്രിട്ടീഷ് രാജ്ഞി ആദരിച്ചു.
1911 മാർച്ച് 9ന് എഴുപതാമത്തെ വയസ്സിൽ പെന്നിക്വിക്ക് കേംബർലിയിൽ അന്തരിച്ചു.
1895ൽ മുല്ലപ്പെരിയാർ ഡാം നിർമ്മാണം പൂർത്തിയായി.
ഇതോടെ തമിഴ്‌നാട്ടിലെ അഞ്ചു ജില്ലകൾ സമൃദ്ധിയിലേക്ക് ചുവടുവച്ചു.
തമിഴ്‌നാട്ടിലെ കമ്പം, തേനി, മധുര എന്നിവിടങ്ങളിൽ പെന്നിക്വക്കിന്റെ സ്മാരക പ്രതിമകളുണ്ട്.
അവലംബം ↑ പുറത്തേക്കുള്ള കണ്ണികൾ john pennycuick Archived 2009-10-19 at the Wayback Machine .
മുല്ലപ്പെരിയാര് പ്രകമ്പനം കൊള്ളുമ്പോള്
ടെനി അയോഫിയേബി ഇംഗ്ലീഷ് വിലാസം https://ml.wikipedia.org/wiki/Teni_Aofiyebi
ഒരു നൈജീരിയൻ നടിയും ബിസിനസുകാരിയുമാണ് ടെനിഡാഡെ അയോഫിയേബി .
അയോഫിയേബി യൊറൂബ പൈതൃകമാണ്.
യുണൈറ്റഡ് കിംഗ്ഡത്തിലെ കെന്റിലുള്ള ഒരു സ്വതന്ത്ര ഗേൾസ് സ്കൂളായ ഫാറിംഗ്ടൺസ് സ്കൂളിൽ "എ" ലെവലുകൾ എടുക്കുന്നതിന് മുമ്പ് അവർ സെക്കണ്ടറി സ്കൂൾ വിദ്യാഭ്യാസത്തിനായി സെന്റ് ആൻസ് സ്കൂൾ ഇബാദനിൽ ചേർന്നു.
അവർ ലണ്ടൻ യൂണിവേഴ്സിറ്റിയിലെ ഒരു ഘടക കോളേജിൽ ഉന്നത വിദ്യാഭ്യാസം നേടി.
1984-നും 1986-നും ഇടയിൽ ക്ലാരിയോൺ ചുക്വുമയ്‌ക്കൊപ്പം മിറർ ഇൻ ദ സൺ എന്ന സോപ്പ് ഓപ്പറയിൽ അഭിനയിച്ചു.
2003-ൽ ഫോർ ബെറ്റർ, ഫോർ വേഴ്‌സ് എന്ന ടിവി പരമ്പരയിൽ ഓഫിയേബി അഭിനയിച്ചു.
2005-ൽ, ബയോ അവാല സംവിധാനം ചെയ്ത പൊളിറ്റിക്കൽ ത്രില്ലർ പ്രിൻസ് ഓഫ് ദ സവന്നയിൽ അവർ അഭിനയിച്ചു.
2013-ൽ, മിഷേൽ ബെല്ലോ സംവിധാനം ചെയ്ത ഫ്ലവർ ഗേൾ എന്ന റൊമാന്റിക് കോമഡിയിൽ ഓഫിയേബി അഭിനയിച്ചു.
വഞ്ചന, അഴിമതി, പ്രണയം എന്നിവ ഉൾപ്പെടുന്ന പ്രമേയങ്ങളുള്ള 2015-ലെ സോപ്പ് ഓപ്പറ റോയൽ കാസിൽ അയോഫിയേബിക്ക് ഒരു പങ്കുണ്ട്.
2014 മെയ് മാസത്തിൽ അയോഫിയേബി വാടക ബിസിനസ്സ് TKM എസൻഷ്യൽസ് ആരംഭിച്ചു.
പ്രാഥമിക ക്ലയന്റുകളിൽ ഇവന്റ് പ്ലാനർമാരും ഇന്റീരിയർ ഡെക്കറേറ്റർമാരും ഉൾപ്പെടുന്നു.
അവർ തന്റെ 60-ാം ജന്മദിനം ആസൂത്രണം ചെയ്യുകയും ഇവന്റ് പ്ലാനറിൽ നിന്ന് ഒരു വലിയ ബില്ല് ലഭിക്കുകയും ചെയ്തപ്പോഴാണ് ബിസിനസിനെക്കുറിച്ചുള്ള ആശയം വന്നത്.
കൂടാതെ സാധനങ്ങൾ വാടകയ്‌ക്കെടുക്കുന്നതിന് പകരം വാങ്ങുന്നത് കൂടുതൽ ലാഭകരമാണെന്ന് തീരുമാനിച്ചു.
തന്റെ സപ്ലൈകളിൽ ഭൂരിഭാഗവും ചൈനയിലേക്കും ഇന്ത്യയിലേക്കും എത്തിക്കുന്നവയാണ്.
അവ വിലയേറിയതായി തോന്നുമെങ്കിലും പണമുള്ളവർക്ക് താങ്ങാനാവുന്നതായിരിക്കുമെന്ന് അവർ പറഞ്ഞു.
ലാഗോസിലെ റൗഫു വില്യംസ് ക്രസന്റിലാണ് ഈ സ്റ്റോർ സ്ഥിതി ചെയ്യുന്നത്.
വലിയ ഉദ്ഘാടന ചടങ്ങിൽ ലാഗോസിലെ പ്രഥമ വനിത അബിംബോള ഫഷോല പങ്കെടുത്തു.
2014 ജൂലൈയിൽ, മാറാ മെന്റർ സംരംഭത്തിന്റെ ഭാഗമായി യുവസംരംഭകരുടെ ഒരു ബിസിനസ് മെന്ററായി Aofiyebi സേവനമനുഷ്ഠിച്ചു.
2019-ൽ ബധിരരായ പെൺകുട്ടികൾക്കായുള്ള സൗന്ദര്യമത്സരത്തിൽ അവർ വിധികർത്താവായിരുന്നു.
അവർ നടി ഫുൻലോല അയോഫിയേബി-റൈമിയുടെ അമ്മായിയാണ്.
ഓഫിയേബിക്ക് തായ്‌വോ, കെഹിന്ദേ എന്നീ ഇരട്ടകളാണുള്ളത്.
അവർ ഒരു മുത്തശ്ശിയാണ്.
അവലംബം പുറംകണ്ണികൾ Loladeville Archived 2021-11-23 at the Wayback Machine .
തൃക്കുറ്റിശ്ശേരി ഇംഗ്ലീഷ് വിലാസം https://ml.wikipedia.org/wiki/Thrikkuttisheri
കോഴിക്കോട് ജില്ലയുടെ കിഴക്കൻ അതിർത്തിയ്കടുത്ത് കിടക്കുന്ന കോട്ടൂർ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമ പ്രദേശമാണ് തൃക്കുറ്റിശ്ശേരി .
ബാലുശ്ശേരി കൂരാച്ചുണ്ട് സംസ്ഥാന പാതയിൽ ബാലുശ്ശേരിനിന്ന്  4 കിലോമീറ്റർ ദൂരെയായി സ്ഥിതി ചെയ്യുന്നു.
ദേശനാമ ചരിത്രം
പ്രദേശത്തെ തൃക്കുറ്റിശ്ശേരി ശ്രീമഹാദേവക്ഷേത്രവുമായി ബന്ധപ്പെട്ട ഐതിഹ്യമാണ് ദേശനാമത്തിനു പിന്നിൽ.
മഹേശ്വരനും മഹാവിഷ്ണുവും ഗണപതിയും അയ്യപ്പനും ഭഗവതിയും, ക്ഷേത്രപാലനും പരദേവതയും ഉൾപ്പെടെ ഏഴു പ്രതിഷ്ഠകളുള്ള, ഏഴിടത്തും നിത്യവും ഉദയാസ്തമയ പൂജകൾ നടത്തുന്ന, ഒരു ക്ഷേത്രമാണിതു്.
ക്ഷേത്രത്തെക്കുറിച്ചുള്ള ഐതിഹ്യം ഇങ്ങനെ: ഇന്നു ക്ഷേത്രം സ്ഥിതി ചെയ്യുന്ന സ്ഥലം മുഴുവൻ ഒരുകാലത്തു കാടായിരുന്നു.
ഒരിക്കൽ ഈപ്രദേശത്തു് കാടുവെട്ടിക്കൊണ്ടിരുന്ന ഒരാൾ അരിവാളിനു മൂർച്ചകൂട്ടാനായി സമീപം കണ്ട കല്ലിൽ അണച്ചു.
പെട്ടെന്നു കല്ലിൽ നിന്നും ചോര ഒഴുകാൻ തുടങ്ങി.
ഭയന്നുപോയ അയാൾ തിരുകുറ്റിയിൽ ഏയരെ(ദേവരെ)കണ്ടേ എന്നാർത്തുവിളിച്ചുകൊണ്ടു, സമീപസ്ഥങ്ങളായ നാലില്ലങ്ങളിൽ (പുതുശ്ശേരി, വലംപുതുശ്ശേരി, കക്കഞ്ചേരി, പാലക്കാട്ട്)ഓടിച്ചെന്നു വിവരമറിയിച്ചു.
തുടർന്നു മല്ലിശ്ശേരി കോവിലകത്തു വിവരമറിയിക്കാൻ ഓടുന്ന വഴിക്കു് വയലിൽ വീണു മരിച്ചു.
പിൽക്കാലത്തു് നാലില്ലക്കാരുംചേർന്നു വിധിയാം വണ്ണം ക്ഷേത്രം പണിതുയർത്തി.
സമാനമായ ഐതിഹ്യങ്ങൾ കേരളത്തിലെ ഒട്ടേറെ ഗ്രാമങ്ങൾക്കും ക്ഷേത്രങ്ങൾക്കുമുള്ളതായി തോന്നുന്നു.
എന്നാൽ ഐതിഹ്യവുമായി ബന്ധപ്പെട്ട് തൃക്കുറ്റിശ്ശേരി എന്ന ദേശനാമം മറ്റെങ്ങും കേട്ടിട്ടില്ല.
അങ്ങനെ തിരുകുറ്റി കണ്ടെത്തിയ ഏരിയാണ് പിന്നീട് തിരുകുറ്റിഏരിയും കാലാന്തരത്തിൽ തൃക്കുറ്റിശ്ശേരിയുമായി മാറിയതു്.
എൻ.എൻ. കക്കാട് എന്ന അനുഗൃഹീത കവിയുടെ ജന്മം കൊണ്ട് പ്രസിദ്ധമായ അവിടനല്ലൂർ ഗ്രാമത്തിനു തെക്കായി സ്ഥിതി ചെയ്യുന്നു.
വടക്ക് കരുവള്ളിക്കുന്നും കിഴക്ക് വാഴോറമലയും തെക്കും പടിഞ്ഞാറും തോടുകളും അതിരിടുന്നു.
നാലു ദിശകളിലും ഓരോ കുന്നുകൾ പ്രദേശത്തിന്റെ ഭൂമിശാസ്ത്ര ഘടനയിൽ പ്രത്യേകതകളായി നിലകൊള്ളുന്നു.
ആശാരിക്കുന്ന് തെക്കുഭാഗത്തും കളത്തിൽ കുന്ന് പടിഞ്ഞാറു ഭാഗത്തും കള്ളാടിക്കുന്ന് കിഴക്കു ഭാഗത്തും കരുവള്ളിക്കുന്ന് വടക്കു ഭാഗത്തും സ്ഥിതി ചെയ്യുന്നു.
ഭൂപ്രകൃതി കരിങ്കൽ ഗോവണിയും കരിങ്കൽ പാലവും വലംപുതുശ്ശേരി ഇല്ലം തൃക്കുറ്റിശ്ശേരി
കിഴക്കും തെക്കും പടിഞ്ഞാറും ഏറെ നീളത്തിൽ പരന്നു കിടക്കുന്ന വയലുകളായിരുന്നു ഒരു കാലത്ത്.
എന്നാൽ ഇന്ന് വയലുകളിൽ പാതിയും നികത്തി തെങ്ങിൻ തോപ്പുകളും പുരയിടങ്ങളുമാക്കി മാറ്റിയിരിക്കുന്നു.
കുന്നുകളെപ്പോലെ തന്നെ ജലാശയങ്ങളുടെ സമൃദ്ധിയും പ്രദേശത്തിന്റെ ഭൂമിശാസ്ത്ര പരമായ പ്രത്യേകതയാണു്.
എല്ലാകാലത്തും ജലസമൃദ്ധമായിരുന്ന നാല് അമ്പലക്കുളങ്ങൾ ഉണ്ടായിരുന്നതിൽ ഒന്ന് വളരെ മുമ്പ് തന്നെ നികത്തപ്പെട്ടു.
ഇന്ന് ക്ഷേത്രത്തിന്റെ വടക്കും തെക്കും പടിഞ്ഞാറും ജലസമൃദ്ധമായ കുളങ്ങൾ ഉണ്ട്.
ഇതിനു പുറമേ സർക്കാർ ചെലവിൽ പുനരുദ്ധാനം നടത്തി പൊതുജന ഉപയോഗത്തിനായി സമർപ്പിക്കപ്പെട്ട പുള്ളങ്ങാട്ട് കുളം, വലംപുതുശ്ശേരി താഴെകുളം എന്നിവ പൊതുകുളങ്ങളായി ഉണ്ട്.
കൂടാതെ പുതുശ്ശേരി ഇല്ലത്ത് ഒന്ന്, കളത്തില്ലത്ത് ഒന്ന്, വലംപുതുശ്ശേരി ഇല്ലത്ത് രണ്ട്, കിഴക്കേ പാലക്കാട്ടില്ലത്ത് ഒന്ന്, പടിഞ്ഞാറെ പാലക്കാട്ടില്ലത്ത് മൂന്ന്, കക്കഞ്ചേരി ഇല്ലത്ത് രണ്ട്, പുളിയേരിപ്പടിക്കൽ ഒന്ന് മാരാത്ത് ഒന്ന് എന്നിങ്ങനെ പന്ത്രണ്ട് കുളങ്ങൾ കൂടി ഈ പ്രദേശത്തുണ്ട് യാത്രാമാർഗ്ഗം
കോഴിക്കോട് നിന്നും ബാലുശ്ശേരി - മഞ്ഞപ്പാലം വഴി സഞ്ചരിച്ച് തൃക്കുറ്റിശ്ശേരിയിൽ എത്തിച്ചേരാം.
ബാലുശ്ശേരി നിന്നും 5 കിലോമീറ്ററും കോഴിക്കോട്ടു നിന്ന് 30 കിലോമീറ്ററും ദൂരമുണ്ട്.
പടിഞ്ഞാറു നിന്നും നടുവണ്ണൂർ, വാകയാട് വഴിയും, വടക്കു നിന്ന് കൂരാച്ചുണ്ട് കൂട്ടാലിട വഴിയും ഇങ്ങോട്ട് യാത്രാസൗകര്യമുണ്ട്.
കോഴിക്കോട്ട് നിന്ന് കൂട്ടാലിട - കൂരാച്ചുണ്ട് റൂട്ടിൽ നിരവധി ബസ്സുകൾ ഓടുന്നുണ്ട്.
ഇതിനു പുറമേ ബാലുശ്ശേരി കൂട്ടാലിട റൂട്ടിലും പേരാമ്പ്ര റൂട്ടിലുമായും ബസ്സുകളുണ്ട്.
തൃക്കുററിശ്ശേരിയിൽ പ്രധാനമായും  നാലു ബസ് സ്റേറാപ്പുകളാണുള്ളത്.
വടക്ക് നിന്നും   കരുവള്ളിക്കുന്ന് , തൃക്കുറ്റിശ്ശേരി നോർത്ത് , തൃക്കുറ്റിശ്ശേരി, വയൽപ്പീടീക   എന്നിങ്ങനെയാണിവ.
ശ്രീചക്രമഹാമേരു
ലോകത്തെ ഏറ്റവും വലിയ ശ്രീചക്രമഹാമേരു  തൃക്കുററിശ്ശേരി പാലക്കാട്‌ ഇല്ലത്ത്‌ സ്ഥിതി ചെയ്യുന്നു.
പാലക്കാട്ടില്ലത്തെ കിഴക്ക്‌ തെക്ക്‌ മൂലയിൽ നാല്‌ സെന്റ്‌ സ്ഥലത്തായി ഇത് പ്രതിഷ്ഠിച്ചിരിക്കുന്നു.
നൂറ്‌ യജ്ഞങ്ങൾ ചെയ്താൽ കിട്ടുന്ന ഫലം ശ്രീചക്രത്തെ ഭക്തിയോടുകൂടി ഒരിക്കൽ ദർശിച്ചാൽ ലഭിക്കുമെന്നാണ്‌ സങ്കൽപം.
സ്വർണ്ണം, വെള്ളി, ചെമ്പ്‌ എന്നിവയിൽ ഏതെങ്കിലുമൊരു ലോഹം കൊണ്ടാണ്‌ ശ്രമകരമായ ശ്രീചക്രമഹാമേരു സാക്ഷാത്ക്കാരം നടത്തുക.
പാലക്കാട്ടില്ലത്ത്‌ നാല്‌ ടൺ തൂക്കത്തിലുള്ള 144 ചതുരശ്ര അടി വിസ്തീർണ്ണത്തിലും 10 അടി ഉയരത്തിലുമുള്ള ചക്രമാണ്‌ പൂർത്തിയാക്കിയത്‌.
നാല്‌ വർഷം നീണ്ട നിർമ്മാണ പ്രവർത്തനങ്ങൾക്ക്‌ നീലകണ്ഠൻ നമ്പൂതിരി, മക്കളായ ശിവപ്രസാദ്‌, ഹരിപ്രസാദ്‌ , ശ്രീ പ്രസാദ്എന്നിവരും അദ്ധ്യാപകനും ചിത്രകാരനുമായ സുഭാഷുമാണ്‌ നേതൃത്വം നൽകിയത്‌.
കഴിഞ്ഞ അറുപത്‌ വർഷമായി പാലക്കാട്ടില്ലത്ത്‌ ശ്രീചക്ര ഉപാസനയ്ക്ക്‌ ആരംഭം കുറിച്ചിട്ട്‌.
തന്ത്രശാസ്ത്രത്തിലെ മുഖ്യ യന്ത്രമായിട്ടാണ്‌ ശ്രീചക്രത്തെ പരിഗണിക്കുന്നത്‌.
സകല ദേവതാ ചൈതന്യവും ഇതിൽ കുടികൊള്ളുന്നു.
സംഹാരമൂർത്തിയായ ശിവന്റെയും ജീവസ്വരൂപിണിയായ ശ്രീശക്തിയുടെയും സംയോഗമാണ്‌ അതിസങ്കീർണ്ണമായ ജ്യാമിതീയ രൂപഘടനയുള്ള ശ്രീചക്രമെന്നാണ്‌ പുരാണങ്ങളിലെ പരാമർശം.
സങ്കീർണ്ണമായ ഗണിതഭാഗങ്ങളെ അപഗ്രഥിക്കാൻ ഇതേവരെ പൂർണ്ണമായി കഴിഞ്ഞിട്ടില്ലെന്നതാണ്‌ യാഥാർത്ഥ്യം.
മധ്യത്തിൽ നിന്നും ബിന്ദു, ത്രികോണം, അഷ്ടകോണം, അന്ത:ദശകോണം, ബഹിർദശകോണം, ചതുർദശകോണം, അഷ്ടദളം, ഷോഡശദളം, വൃത്തത്രയം, ദ്രപുരത്രയം എന്ന ക്രമത്തിലാണ്‌ ശ്രീചക്രം ക്രമേണ ഭവിക്കുന്നത്‌.
യു പി സ്കൂൾ തൃക്കുറ്റിശ്ശേരി ഗവ.
യു പി സ്കൂൾ തൃക്കുറ്റിശ്ശേരി
പാഠ്യ,പാഠ്യേതര പ്രവർത്തനങ്ങളിൽ മികച്ച നിലവാരം പുലർത്തുന്ന ഒരു സർക്കാർ വിദ്യാലയമാണ് തൃക്കുറ്റിശ്ശേരി ഗവ.
യു പി സ്കൂൾ.
ഓരോ വർഷവും എൽ എസ് എസ്, യു എസ് എസ് .
സംസ്ഥാന ഗണിതശാസ്ത്ര ടാലന്റ് സർച്ച് പരീക്ഷ, സ്ക്രീനിംഗ് ടെസ്റ്റ് എന്നിവയിൽ ഈവിദ്യാലയത്തിലെ വിദ്യാർത്ഥികൾ നേടുന്ന വിജയങ്ങൾ ഈ സ്ഥാപനത്തിന്റെ അക്കാദമിക മികവിനുദാഹരണമാണ്.
തികഞ്ഞ അർപണമനോഭാവമുള്ള അധ്യാപകരുടെ സേവനവും അധ്യാപകരക്ഷാകർതൃസമിതിയുടെ അശ്രാന്ത പരിശ്രമവും പാഠ്യേതര പ്രവർത്തനങ്ങളിലും ഈ വിദ്യാലയത്തെ മുൻനിരയിലെത്തിക്കുന്നു.
ദേശീയ ബാലചലച്ചിത്രമേള, സംസ്ഥാന ബാലചലച്ചിത്ര മേള, മറ്റ് നിരവധി ദേശീയ സംസ്ഥാന ബാലചലച്ചിത്രമേളകൾ എന്നിവയിൽ മികച്ച ചിത്രമായി തിരഞ്ഞെടുക്കപ്പെട്ട ഇമ്മിണി ബല്യൊരാൾ , വൺ റുപ്പി ലൗ , അച്ചന് സ്നേഹപൂർവ്വം എന്നീ മൂന്നു സിനിമകൾ സ്കൂളിലെ പാഠ്യേതര പ്രവർത്തനങ്ങളുടെ ഭാഗമായി നിർമ്മിച്ചിട്ടുണ്ട്.
ഡിജിറ്റൽ സ്കൂൾ ഗവ.
യു പി സ്കൂൾ തൃക്കുറ്റിശ്ശേരി ഡിജിറ്റൽ സ്കൂൾ
സംസ്ഥാനത്തെ ആദ്യ ഡിജിറ്റൽ ഗവ.
പ്രൈമറി തൃക്കുറ്റിശ്ശേരി സ്‌കൂളിൽ സജ്ജമായി .
പുരുഷൻ കടലുണ്ടി എം.എൽ.എ യുടെ ആസ്തി വികസന ഫണ്ടിൽ നിന്നും അനുവദിച്ച 25 ലക്ഷം രൂപ വിനിയോഗിച്ചാണ് ഡിജിറ്റൽ സ്‌കൂൾ പദ്ധതി നടപ്പാക്കിയത്.
ഡിജിറ്റൽ സ്‌കൂളിന്റെ ഉദ്ഘാടനം 2016 ഡിസംബർ ഒൻപതിന് വിദ്യാഭ്യാസ മന്ത്രി പ്രൊഫ.സി.രവീന്ദ്രനാഥ് നിർവഹിച്ചു.
യു.പി.വിഭാഗത്തിലുള്ള പന്ത്രണ്ട് ക്ലാസ് മുറികളിലും കംപ്യൂട്ടർ, സ്മാർട്ട് ബോർഡ്, ഡിജിറ്റൽ പോഡിയം, ശബ്ദ സംവിധാനം എന്നിവ തയ്യാറാക്കിയിട്ടുണ്ട്.
സ്മാർട്ട് ബോർഡിന്റെ സഹായത്തോടെ പഠിപ്പിക്കുന്നതിന് അധ്യാപകർക്ക് പ്രത്യേക പരിശീലനം നൽകി.
പഠന വിഷയങ്ങളിലും രീതികളിലും മറ്റും അതിഥികളായി എത്തുന്ന അധ്യാപകർക്ക് എല്ലാ ക്ലാസ് മുറികളുമായി ആശയ സംവാദത്തിന് സെൻട്രൽ ക്ലാസ്മുറിയൂം ഒരുക്കിയിട്ടുണ്ട്.
ദേശീയ വായനശാല തൃക്കുറ്റിശ്ശേരി
തൃക്കുറ്റിശ്ശേരിയുടെ സാമൂഹ്യ സാംസ്കാരിക രാഷ്ട്രീയ പുരോഗതിയിൽ ഏറെ സ്വാധീനം ചെലുത്തിയ ഒരു സ്ഥാപനമാണ് തൃക്കുറ്റിശ്ശേരി ദേശീയ വായനശാല.
1952 ൽ സ്ഥാപിതമായ ഇത് ഇന്ന് നല്ലരൂപത്തിൽ പ്രവർത്തിച്ചു വരുന്നു.
എം എസ് മാരാർ എന്ന സാമൂഹ്യപ്രവർത്തകന്റെ അശ്രാന്ത ശ്രമഫലമായാണ് വായനശാലയ്ക് ഇന്നുള്ള കെട്ടിടവും സൗകര്യങ്ങളും യാഥാർത്ഥ്യമായത്.
കേരള ഗ്രന്ഥശാലാസംഘത്തിൽ അഫിലിയേഷനുള്ള ഈ ഗ്രന്ഥശാലയിൽ ഇന്ന് പതിനായിരത്തിലധികം പുസ്തകങ്ങളുണ്ട്.
Aഗ്രേഡ് ഗ്രന്ഥശാലകളിൽ ഉൾപ്പെടുന്ന ഇവിടെ ബാലവേദി, വനിതാവേദി, കൃഷി പുസ്തക കോർണർ എന്നിവ പ്രവർത്തിക്കുന്നുണ്ട് അവലംബം ↑
1970 ഇംഗ്ലീഷ് വിലാസം https://ml.wikipedia.org/wiki/1970
ഗ്രിഗോറിയൻ കാലഗണനാരീതി പ്രകാരമുള്ള, ഇരുപതാം നൂറ്റാണ്ടിലെ എഴുപതാം വർഷമായിരുന്നു 1973 .
സംഭവങ്ങൾ 1970 ഡിസംബർ 27 മുതൽ 30 വരെ തിരുവനന്തപുരത്ത് നടന്ന സമ്മേളനത്തിൽ എസ്.എഫ്.ഐ (സ്റ്റുഡന്റ്സ് ഫെഡറേഷൻ ഓഫ് ഇന്ത്യ) രൂപീകരിക്കപ്പെട്ടു ജനനങ്ങൾ
ഡോ. ശ്യാമ പ്രസാദ് മൂഖർജി തുരങ്കം
ഇന്ത്യയിലെ ഏറ്റവും ദൈർഘ്യമേറിയ റോഡ് തുരങ്കമാണ് ജമ്മു കശ്മീരിൽ ദേശീയപാത 44 ലെ ഡോ. ശ്യാമ പ്രസാദ് മുഖർജി തുരങ്കം .
ശ്യാമ തുരങ്കം എന്നും വിളിക്കപ്പെടുന്ന ഈ തുരങ്കം നേരത്തെ ചെനാനി-നശ്രി തുരങ്കം എന്നാണ് അറിയപ്പട്ടിരുന്നത്.
ലോവർ ഹിമാലയത്തിലാണ് ഇത് സ്ഥിതിചെയ്യുന്നത്.
2011 ൽ നിർമ്മാണം ആരംഭിച്ച ഈ തുരങ്കം  2017 ൽ പൂർത്തിയായി.
9.28 കി.
മീ (30,446.2 അടി) നീളമുള്ള ഈ തുരങ്കം ഇന്ത്യയിലെ ഏറ്റവും ദൈർഘ്യമേറിയ റോഡ് തുരങ്കവും പൂർണ്ണമായും സംയോജിത തുരങ്ക നിയന്ത്രണ സംവിധാനമുള്ള രാജ്യത്തെ ആദ്യത്തെ തുരങ്കവുമാണ്.
ഇത് ജമ്മുവും ശ്രീനഗറും തമ്മിലുള്ള ദൂരം 30 കിലോമീറ്റർ കുറയ്ക്കുന്നതിനാൽ രണ്ട് മണിക്കൂർ യാത്രാസമയത്തിൽ ലാഭിക്കാനാകുന്നു.
എല്ലാ കാലാവസ്ഥയിലും തുരങ്കം ഉപയോഗപ്രദമായതിനാൽ ശൈത്യകാലത്ത് മഞ്ഞുവീഴ്ചയും മറ്റും മുലം ഇതുവഴിയുള്ള സാധാരണ റോഡിൽ ഉണ്ടാകാറുള്ള ഗതാഗതക്കുരുക്ക് ഒഴിവാക്കാനായി.
ഇന്ത്യയുടെ മുൻ പ്രധാനമന്ത്രി ജവഹർലാൽ നെഹ്‌റുവിന്റെ പ്രഥമ മന്ത്രിസഭയിൽ വ്യവസായ-വിതരണ മന്ത്രിയായി പ്രവർത്തിക്കുകയും പിന്നീട് ഭാരതീയ ജനസംഘം സ്ഥാപിക്കുകയും ചെയ്ത ശ്യാമ പ്രസാദ് മുഖർജിയുടെ പേരാണ് ഇതിന് നൽകിയിരിക്കുന്നത്.
സമുദ്രനിരപ്പിൽ നിന്നും 1,200 മീ (3,937 അടി) ഉയരത്തിലാണ് തുരങ്കം സ്ഥിതിചെയ്യുന്നത്.
തുരങ്കത്തിന്റെ തെക്കേയറ്റം സ്ഥിതിചെയ്യുന്നതിന്റെ സ്ഥാനം 33°02′47″N 75°16′45″E ﻿ / ﻿ 33.0463°N 75.2793°E ﻿ / 33.0463; 75.2793 ഉം വടക്കേയറ്റം 33°07′43″N 75°17′34″E ﻿ / ﻿ 33.1285°N 75.2928°E ﻿ / 33.1285; 75.2928 ഉം ആണ്.
ഇതും കാണുക ജവഹർ ടണൽ ബനിഹാൽ കാസിഗണ്ട് റോഡ് ടണൽ നന്ദിനി തുരങ്കങ്ങൾ പിർ പഞ്ജൽ റെയിൽ‌വേ തുരങ്കം സോജി-ലാ ടണൽ ഇസഡ്-മോർ ടണൽ അടൽ തുരങ്കം ചാറ്റർഗാല തുരങ്കം അവലംബങ്ങൾ കൂടുതൽ വായനയ്ക്ക്
ഡൽഹിയിലെ കോവിഡ്-19 പകർച്ചവ്യാധി
ഇന്ത്യൻ യൂണിയൻ പ്രദേശമായ ദില്ലിയിൽ 2019-20 കൊറോണ വൈറസ് മഹാമാരി സ്ഥിരീകരിച്ചു.
രാജ്യത്തിന്റെ മറ്റു ഭാഗങ്ങളിലെ പോലെ ദില്ലിയും ലോക്ക്ഡൗണിൽ ആണ്.
ആദ്യ കേസ് 2020 മാർച്ച് 2 നാണ് റിപ്പോർട്ട് ചെയ്തത്.
2020 ഏപ്രിൽ 21 ന് റിപ്പോർട്ട് ചെയ്ത ആകെ രോഗികളുടെ എണ്ണം 2156ഉം മരണം 47ഉം ആണ്.
2020 മാർച്ച് 22 ന് ഡൽഹിയിൽ പ്രധാനമന്ത്രിയുടെ നിർദ്ദേശപ്രകാരം 14-മണിക്കൂർ ജനതാ കർഫ്യൂ നടപ്പിലായി.
തുടർന്ന് 2020 മാർച്ച് 24ന് ദേശവ്യാപക ലോക്ക്ഡൗൺ നടപ്പിലാക്കിയതിന്റെ ഭാഗമായി ഡൽഹിയും അതിന്റെ ഭാഗമായി.
2020 മാർച്ച് 29 ന് ഉത്തർപ്രദേശിൽ നിന്നും ബീഹാറിൽ നിന്നും ആയിരക്കണക്കിന് കുടിയേറ്റക്കാർ ആനന്ദ് വിഹാർ ബസ് സ്റ്റേഷനിൽ തടിച്ചുകൂടി.
നിസാമുദ്ദീൻ വെസ്റ്റിലെ അലാമി മർകസ് ബംഗ്ലേവാലി പള്ളിയിലെ ഒരു മത സദസ്സിൽ നിന്ന് 3000 ത്തിലധികം ആളുകളെ രോഗബാധിതരുമായി സമ്പർക്കം പുലർത്തിയതിനെത്തുടർന്ന് കസ്റ്റഡിയിലെടുത്തു.
മർക്കസിൽ വിദേശികളടക്കമുള്ള 1300 തബ്ലീഗികൾ കുടുങ്ങിക്കിടക്കുന്നതായി കണ്ടെത്തി.
ലോക്ക്ഡൗണിന്റെയും വാഹനഗതാഗതം കുറഞ്ഞതിന്റെയും ഫലമായി ദില്ലിയിലെ വായു ഗുണനിലവാര സൂചിക മെച്ചപ്പെട്ടുവെന്ന റിപ്പോർട്ട് 2020 മാർച്ച് 28 ന് പുറത്തു വന്നു.
ടൈംലൈൻ COVID-19 cases in Delhi, India ( ക സ തി ) മരണങ്ങൾ രോഗമുക്തർ സജീവ കേസുകൾ മാർ.
അവസാന 15 ദിവസങ്ങൾ അവസാന 15 ദിവസങ്ങൾ തീയതി # കേസുകൾ # of deaths 2020-03-02 ​ 1 (n.a.) 2020-03-03 2020-03-04 ​ 2 (n.a.) 2020-03-05 ​ 3 (+1) 2020-03-06 ​ 4 (+1) ⋮ 2020-03-09 ​ 5 (n.a.) 2020-03-10 2020-03-11 ​ 6 (n.a.) 2020-03-12 ​ 8 (+2) 2020-03-13 2020-03-14 ​ ​ 9 (n.a.) ⋮ 2020-03-17 ​ ​ 10 (n.a.) 2020-03-18 ​ ​ 12 (+2) 2020-03-19 ​ ​ 14 (+2) 2020-03-20 ​ ​ 19 (+5) 2020-03-21 ​ ​ 27 (+8) 2020-03-22 ​ ​ 30 (+3) 2020-03-23 2020-03-24 ​ ​ 31 (n.a.) 2020-03-25 2020-03-26 ​ ​ 36 (n.a.) 2020-03-27 ​ ​ 39 (+3) 2020-03-28 2020-03-29 ​ ​ 49 (n.a.) 2020-03-30 ​ ​ 97 (+48) 2020-03-31 2020-04-01 ​ ​ ​ 152 (n.a.) 2020-04-02 ​ ​ ​ 293 (+141) 2020-04-03 ​ ​ ​ 386 (+93) 2020-04-04 ​ ​ ​ 445 (+59) 2020-04-05 ​ ​ ​ 503 (+58) 2020-04-06 ​ ​ ​ 523 (+20) 2020-04-07 ​ ​ ​ 576 (+53) 2020-04-08 ​ ​ ​ 669 (+93) 2020-04-09 ​ ​ ​ 720 (+51) 2020-04-10 ​ ​ ​ 903 (+183) 2020-04-11 ​ ​ ​ 1,069 (+166) 2020-04-12 ​ ​ ​ 1,154 (+85) 2020-04-13 ​ ​ ​ 1,510 (+356) 2020-04-14 ​ ​ ​ 1,561 (+51) 2020-04-15 ​ ​ ​ 1,578 (+17) 2020-04-16 ​ ​ ​ 1,640 (+62) 2020-04-17 ​ ​ ​ 1,707 (+67) 2020-04-18 ​ ​ ​ 1,893 (+186) 2020-04-19 ​ ​ ​ 2,003 (+110) 2020-04-20 ​ ​ ​ 2,081 (+78) 2020-04-21 ​ ​ ​ 2,156 (+75) 2020-04-22 ​ ​ ​ 2,248 (+92) 2020-04-23 ​ ​ ​ 2,376 (+128) 2020-04-24 ​ ​ ​ 2,514 (+138) 2020-04-25 ​ ​ ​ 2,625 (+111) 2020-04-26 ​ ​ ​ 2,918 (+293) 2020-04-27 ​ ​ ​ 3,108 (+190) 2020-04-28 ​ ​ ​ 3,314 (+206) 2020-04-29 ​ ​ ​ 3,439 (+125) സർക്കാർ പ്രതികരണങ്ങൾ
മാർച്ച് 12 ന് ദില്ലി മുഖ്യമന്ത്രി അരവിന്ദ് കെജ്‌രിവാൾ COVID-19 നെ പകർച്ചവ്യാധിയായി പ്രഖ്യാപിച്ചു.
ഇതനുസരിച്ച് 1897 ലെ എപ്പിഡെമിക് ഡിസീസ് ആക്റ്റ് പ്രദേശത്തിന് ബാധകമാക്കി.
സ്കൂളുകൾ, കോളേജുകൾ, സിനിമാ ഹാളുകൾ എന്നിവ മാർച്ച് 31 വരെ അടയ്ക്കാൻ ഉത്തരവിട്ടു.
ഓഫീസുകളും ഷോപ്പിംഗ് മാളുകളും ഉൾപ്പെടെയുള്ള മറ്റ് പൊതു സ്ഥലങ്ങൾ പൂർണ്ണമായും അണുവിമുക്തമാക്കി.
പൊതുസമ്മേളനങ്ങളിൽ നിന്ന് വിട്ടുനിൽക്കാൻ കെജ്‌രിവാൾ ജനങ്ങളെ ഉപദേശിച്ചു.
ഇന്ത്യൻ പ്രീമിയർ ലീഗ് മത്സരങ്ങൾ ഉൾപ്പെടെയുള്ള എല്ലാ കായികമേളകളും മാറ്റിവെച്ചതായുള്ള ഉത്തരവ് മാർച്ച് 13ന് പുറത്തു വന്നു.
200 പേർക്ക് മുകളിലുള്ള കോൺഫറൻസുകളും സെമിനാറുകളും നിരോധിച്ചു.
ദക്ഷിണ കൊറിയയിലെ അതിവ്യാപനത്തെ ഉദാഹരണമാക്കി ഉപമുഖ്യമന്ത്രി മനീഷ് സിസോഡിയ ഇത്തരം സംഭവങ്ങൾ തടയാൻ ദില്ലി സർക്കാർ ദൃഢനിശ്ചയത്തിലാണെന്നും പറഞ്ഞു.
മാർച്ച് 16 ന്, മതം, സാമൂഹികം, സാംസ്കാരികം, രാഷ്ട്രീയം, അക്കാദമികം, കായികം തുടങ്ങിയവയുടെ പേരിൽ 50ൽ കൂടുതൽ ആളുകൾ കൂട്ടം കൂടുന്നത് നിരോധിച്ചു.
മാർച്ച് 19 ന് സംഘം ചേരുന്നതിനുള്ള പരിധി 20 ആളുകളായും മാർച്ച് 21 ന് 5 പേരായും കുറച്ചു.
യാത്ര, പ്രവേശന നിയന്ത്രണങ്ങൾ
2020 മാർച്ച് 23 മുതൽ 31 വരെ ദില്ലിയിലെത്തുന്ന എല്ലാ ആഭ്യന്തര/അന്താരാഷ്ട്ര വിമാനങ്ങളും താൽക്കാലികമായി നിർത്തിവയ്ക്കുകയാണെന്ന് മുഖ്യമന്ത്രി അരവിന്ദ് കെജ്‌രിവാൾ പ്രഖ്യാപിച്ചു.
അടച്ചിടൽ മാർച്ച് 22 മാർച്ച് 23 രാവിലെ 6 മുതൽ മാർച്ച് 31 വരെ അർധരാത്രി മുഖ്യമന്ത്രി കെജ്‌രിവാൾ ലോക്ക്ഡൗൺ പ്രഖ്യാപിച്ചിരുന്നു.
അവശ്യ സേവനങ്ങൾ ഒഴികെയുള്ള എല്ലാ സേവനങ്ങളും നിർത്തിവെച്ചു.
അത്യാവശ്യത്തിനല്ലാതെയുള്ള ഗതാഗതം നിയന്ത്രിക്കുന്നതിനായി അതിർത്തിയും അടച്ചു.
മാർച്ച് 24 2020 മാർച്ച് 14 അർദ്ധരാത്രി മുതൽ 21 ദിവസത്തേക്ക് പ്രധാനമന്ത്രി നരേന്ദ്ര മോദി രാജ്യവ്യാപകമായി ലോക്ക്ഡൗൺ പ്രഖ്യാപിച്ചതിനാൽ ഡൽഹിയിലെ ലോക്ക്ഡൗൺ 2020 ഏപ്രിൽ 14 വരെ നീട്ടി.
14 ഏപ്രിൽ നിരവധി സംസ്ഥാന സർക്കാരുകളുടെ ശുപാർശയെത്തുടർന്ന് മോഡി 2020 മെയ് 3 വരെ ലോക്ക്ഡൗൺ നീട്ടി.
ഏപ്രിൽ 19 ദില്ലിയുടെ നിലവിലെ സ്ഥിതി കണക്കിലെടുത്ത് ഒരാഴ്ച കൂടി ലോക്ക്ഡൗണിന് ഇളവ് നൽകില്ലെന്ന് മുഖ്യമന്ത്രി കെജ്‌രിവാൾ പ്രഖ്യാപിച്ചു.
അണുനശീകരണം Delhi Govt disinfection drive during COVID-19 pandemic in Delhi
ദില്ലി സർക്കാർ 2020 ഏപ്രിൽ 13 മുതൽ ദില്ലിയിൽ അണുനാശീകരണം ആരംഭിച്ചു സംസ്ഥാന സർക്കാരിന്റെ ആശ്വാസം റേഷൻ ഏപ്രിൽ 4 : റേഷൻ കാർഡ് ഇല്ലാത്തവർക്ക് ന്യായമായവിലക്കടകളിൽ നിന്ന് സൗജന്യ റേഷൻ ലഭിക്കുമെന്ന് മുഖ്യമന്ത്രി കെജ്‌രിവാൾ പ്രഖ്യാപിച്ചു.
ഏപ്രിൽ 5 : ദില്ലിയിലെ 71 ലക്ഷം റേഷൻ കാർഡ് ഉടമകളിൽ 60% പേർക്ക് റേഷൻ ലഭിച്ചതായി റിപ്പോർട്ട്.
സർക്കാർ പറഞ്ഞതനുസരിച്ച് ഏപ്രിൽ 5 വരെ റേഷൻ കാർഡുകളില്ലാത്ത 50,000 മുതൽ 60,000 വരെ ആളുകൾ 5കിലോ ഗോതമ്പ്, അരി, പഞ്ചസാര എന്നിവ സ .
ജന്യമായി ലഭിക്കുന്നതിനു വേണ്ടിയുള്ള കൂപ്പണുകൾക്കായി അപേക്ഷിച്ചു.
എം‌എൽ‌എമാരുമായി നടത്തിയ വീഡിയോ കോൺഫറൻസിൽ വിതരണത്തെക്കുറിച്ച് പരാതികൾ ഉയർന്നു.
ദുരിതത്തിലായ ആളുകൾ റേഷൻ ലഭിക്കുന്നതിന് വേണ്ടി അവരെ സഹായിക്കാൻ തയ്യാറാവണമെന്ന് കെജ്‌രിവാൾ അവരോട് അഭ്യർത്ഥിച്ചു.
ഏപ്രിൽ 21 , റേഷൻ കാർഡില്ലാത്ത 38 ലക്ഷം അപേക്ഷകരിൽ 31 ലക്ഷം പേർക്ക് സർക്കാർ സൗജന്യ റേഷൻ നൽകും.
മൊത്തം ജനസംഖ്യയുടെ പകുതി പേർക്കും സർക്കാർ സൗജന്യ റേഷൻ നൽകുന്നുണ്ടെന്ന് ദില്ലി മുഖ്യമന്ത്രി അറിയിച്ചു.
സൗജന്യ ഭക്ഷണം മാർച്ച് 24 മുതൽ ദില്ലിയിൽ 4 ലക്ഷം പേർക്ക് സൗജന്യ ഭക്ഷണം ലഭിക്കുമെന്ന് ദില്ലി മുഖ്യമന്ത്രി അറിയിച്ചു.
നിലവിലെ ലോക്ക്ഡൗണിൽ ജോലിയില്ലാതായ അതിഥി തൊഴിലാളികൾ ഉൾപ്പെടെ 6.5 ലക്ഷം പേർക്ക് സൗജന്യ ഭക്ഷണം നൽകാൻ ഏപ്രിൽ 4 ന് ദില്ലി സർക്കാർ തുടക്കമിട്ടു.
ദില്ലിയിലെ എല്ലാ പ്രദേശങ്ങളിലും ഭക്ഷണം നൽകുന്നതിനും, ശാരീരിക അകലം, ശുചിത്വം, എന്നിവ പാലിക്കുന്നതിനും രാത്രി ഷെൽട്ടറുകളും സ്കൂളുകളും സൗജന്യ ഭക്ഷണ വിതരണ കേന്ദ്രങ്ങളാക്കി മാറ്റി.
ഭക്ഷണ കൂപ്പൺ
റേഷൻ കാർഡോ അധാർ കാർഡോ പോലുള്ള രേഖകളില്ലാത്ത പാവപ്പെട്ടവർക്ക് വിതരണം ചെയ്യുന്നതിനായി ഏപ്രിൽ 21 ന് ദില്ലി എം‌എൽ‌എ ഓരോ എംപിക്കും തങ്ങളുടെ മണ്ഡലത്തിന് 2000 ഫുഡ് കൂപ്പൺ ലഭിക്കും.
ഗതാഗത സേവന ദാതാവിന് ഒരു തവണ സാമ്പത്തിക സഹായം
ഓട്ടോ, ഇ-റിക്ഷ, ഗ്രാമീണ ഗതാഗത വാഹനങ്ങൾ, ദില്ലിയിലെ ഗ്രാമിൻ സേവാ എന്നിവയ്ക്ക് 5,000 രൂപ വീതം ഒറ്റത്തവണ ധനസഹായം നൽകുമെന്ന് ദില്ലി സർക്കാർ പ്രഖ്യാപിച്ചു.
സാധുവായ ഡ്രൈവിങ് ലൈസൻസ്, ബാഡ്ജ് എന്നിവ ഹാജരാക്കുന്നവർക്കാണ് ഇത് ലഭിക്കുക.